কেওক্রাডং
কেওক্রাডং (ইংরেজী: Keokradong) নামে সুপরিচিত, বাংলাদেশের তৃতীয় সর্বোচ্চ পর্বতশৃঙ্গ। এটি বাংলাদেশের দক্ষিণ-পূর্বাঞ্চলীয় জেলা বান্দরবানে অবস্থিত। এক সময় এটিকে বাংলাদেশের সর্বোচ্চ পর্বতশৃঙ্গ ধরা হত। তবে আধুনিক গবেষণায় এই তথ্য ভুল প্রমাণিত হয়েছে। বর্তমানে বাংলাদেশের সর্বোচ্চ শৃঙ্গ সাকা হাফং।
অন্নপূর্ণা ১
অন্নপূর্ণা ১ পৃথিবীর দশম উচ্চতম পর্বত। সমুদ্রপৃষ্ঠ থেকে এর উচ্চতা ৮০৯১ মিটার। অন্নপূর্ণা পর্বতশৃঙ্গের পুরো এলাকা ৭,৬২৯ বর্গ কিলোমিটার অন্নপূর্ণা সংরক্ষিণ অঞ্চল নামে একটি প্রকল্পের আওতায় সংরক্ষিত। এটি নেপালের প্রথম ও সবচেয়ে বড় সংরক্ষিত অঞ্চল। এই সংরক্ষিত অঞ্চলটি ট্রেকিং-এর জন্য বিশ্বখ্যাত। বিশ্বের বিভিন্ন দেশ থেকে ট্রেকাররা এই অঞ্চলে ট্রেকিং-এর উদ্দেশ্যে আসে।